الإدعاء
- بوست انتشر بشكل كبير جدًا اليومين اللي فاتوا، بيتكلم عن ظهور أعراض مرضية غريبة على مواطن في المعادي، نتيجة تعرضه للدغة حشرة، وإن "الحشرة تخرج من الأظافر ومن العين ومن كل مكان في الجسم وبدأت العدوى تنتقل إلى أفراد أسرته وضربت البيت كله"، وبعض الصحف نقلته تحت عنوان "أخطر حشرة في العالم" وإنها أفريقية وأول مرة تدخل مصر
– الكلام ده كله اشاعة كاذبة تماما❌❌.
– وزارة الصحة نفت الكلام ده، وقالت إن أصل الموضوع هو تلقي قطاع الطب الوقائي بلاغ عن الموضوع، وشكلت لجنة طبية أظهرت إن الحالة لشاب يعاني من إعاقة ذهنية، وكان متغيب عن البيت لـ5 أيام، ولما لقوه كانت حالته سيئة من ناحية النظافة العامة، ومصاب بالحشرة دي.✅✅
– بفحص الحشرة تبين إنها حشرة “القمل” العادية واللي بتتواجد في الأماكن غير النظيفة، يعني مش حشرة غريبة ولا حاجة.
– وزارة الصحة كمان قالت إن الشاب حصل على العلاج المناسب ومن المنتظر أن يتعافى خلال 10 أيام.
– “القمل” هي حشرات صغيرة بتعيش على جسم الإنسان خاصة بأماكن الشعر وتتغذى على دمه، وتؤدي لحكة الشديدة وجروح صغيرة، علاجها بيكون عن طريق الاهتمام بالنظافة وغسل الملابس بمياه ساخنة للتأكد من تطهيرها، وفي بعض الحالات الأطباء بيوصوا باستعمال بعض المراهم والكريمات.